301 
Grønlands nordlige Østkyst ned til Scoresby Sund skulde efter 
denne Opfattelse kun have ydet et Slags midlertidigt Opholdssted, 
medens det egentlige Træk Syd efter foregik. Dette udelukker 
jo ikke, at enkelte mindre Samfund ere bievne paa denne Del 
af Kysten eller maaske paa et senere Tidspunkt fra Amerika 
ere komne Nord om Grønland; og en Rest af saadanne Samfund, 
og rimeligvis en af de sidste, var da den lille Eskimoflok, som 
Clavering traf i 1823. 
At Eskimoerne i Amerika ere vedblevne at holde fast ved 
de smaa Vinterhuse, kan ligge i Omstændighederne, f. Ex. for 
Central-Eskimoernes Vedkommende deri, at de ere gaaede over 
til at bruge Snehuse i Kuppelform ; Byggematerialet og Formen 
vil her sætte en Grændse for Bygningens Størrelse. 
Fig. 3. Eskimoisk Teltring ved Hekla Havn. 
Om Sommeren have Eskimoerne i Scoresby Sund forladt 
deres Vinterhuse og ere flyttede i Telte. Teltpladserne ligge nogle 
Steder, f. Ex. paa Benodden og ved Hekla Havn, i den nærmeste 
Omegn af Vinterboligerne, men desuden have Eskimoerne staaet 
